KAUNO APYLINKĖS TEISMO PIRMININKAS

Į S A K Y M A S

Dėl Kauno apYLINKĖS teismo STRUKTŪROS SCHEMOS PATVIRTINIMO

2021 m. gruodžio 28 d. Nr. VE-308

Kaunas

Vadovaudamasis Lietuvos Respublikos teismų įstatymo 103 straipsnio 2 dalimi, 106 straipsnio 1 dalimi, Lietuvos Respublikos viešojo administravimo įstatymo 8 straipsniu, atsižvelgdamas į tai, kad iškilo poreikis tobulinti Kauno apylinkės teismo struktūrą ir suderinus nurodytą klausimą su Kauno apylinkės teismo darbo taryba bei gavus jos 2021 m. gruodžio 27 d. poziciją, kad pateiktai Kauno apylinkės teismo struktūros schemai pritarta,

1.	T v i r t i n u Kauno apylinkės teismo struktūros schemą (toliau – Struktūros schema, pridedama).

2.	P a n a i k i n u Kauno apylinkės teismo valdymo struktūros schemą, patvirtintą Kauno apylinkės teismo kanclerio 2019 m. spalio 23 d. įsakymu Nr. V-194.

3.	N u s t a t a u, kad šis įsakymas ir juo patvirtinta Struktūros schema įsigalioja nuo jų paskelbimo Teisės aktų registre (TAR).

4.	Į p a r e i g o j u teismo kanclerę šį Įsakymą ir juo patvirtintą Struktūros schemą paskelbti Teisės aktų registre.

5.	P a v e d u teismo administracijos sekretorei:

5.1.	su šiuo Įsakymu patvirtinta Struktūros schema jai įsigaliojus pasirašytinai supažindinti visus Kauno apylinkės teismo darbuotojus;

5.2.	šiuo įsakymu patvirtintą Struktūros schemą jai įsigaliojus paskelbti Kauno apylinkės teismo interneto svetainės skilties „Struktūra ir kontaktai“ poskiltyje „Valdymo struktūros schema“.

Teismo pirmininkas	Arūnas Purvainis